जनमानस को संघ से असीमित अपेक्षाएं हैं , संघ का सामर्थ्य सीमित है, क्योंकि जिस समाज से संघ को स्वयंसेवकों की पूर्ती होती है, वहां निरन्तर मानवीय एवं नैतिक मूल्यों का पतन होता जा रहा है ऐसे में संघ भी उस प्रदूषण से बच नहीं सका है, विशेष रूप से जबसे इसे राजनैतिक संबल प्राप्त हुआ है, इसके मूल्यों में गिरावट आई हुई दिखती है और ऐसे में जब मानस की अपेक्षाएं उनकी इक्षानुरूप पूर्ण नहीं होती तो संघ के कार्यकर्ता की छोटी से छोटी भूल पर उन्हें क्षोभ होता है और अपना स्नेह गुस्से के रूप में संघ पर उतारते हैं , यही क्रोध संघ को संबल प्रदान करता है , और उसे भरोसा दिलाता है, कि समस्त हिन्दू समाज उसकी ओर आशा भरी दृष्टि से निहार रहा है |